American Gods leikarinn Pablo Schreiber hefur slegist í hóp með Dwayne Johnson í mynd hans Skýjakljúfur , eða Skyscraper , eins og myndin heitir á frummálinu . Aðrir helstu leikarar eru Neve Campbell og Chin Han . Myndin er væntanleg í bíó 13. júlí á næsta ári , hér heima og erlendis . Schreiber leikur Mad Sweeeney í American Gods sjónvarpsþáttunum , en fyrsta þáttaröð lauk nýverið göngu sinni í sjónvarpi , og búið er að semja um gerð nýrrar þáttaraðar . Schreiber er með ýmis járn önnur í eldinum . Meðal annars kvikmyndina Den of Thieves þar sem hann leikur á móti Gerard Butler , auk hinnar sjálfstæðu gamanmyndar Big Bear .